**Kriteriji ocjenjivanja usmenoga izražavanja**

**Pripovijedanje i prepričavanje**

Pripovijedanje i prepričavanje vrednuje se na satovima usmenoga izražavanja, književnosti, lektire i medijske kulture.

Vrednuje se:

uporaba standardnoga jezika

poštivanje govorne norme

poštivanje osnovne kompozicijske strukture usmenoga izražavanja

govorenje po planu i snalaženje u improvizacijama

govorne vrednote

jasno i sustavno pričanje i prepričavanje

maštovitost i uvjerljivost izlaganja teme

neverbalna komunikacija

mogućnost sažimanja i proširivanja teksta

bogatstvo rječnika

Vrednuje se svaki opisivač, a srednja ocjena je konačna ocjena.

Pripovijedanje:

|  |  |  |  |  |  |
| --- | --- | --- | --- | --- | --- |
| Opisivači | 1 | 2 | 3 | 4 | 5 |
| maštovitost i uvjerljivost izlaganja teme |  |  |  |  |  |
| jasno i sustavno pripovijedanje |  |  |  |  |  |
| pripovijedanje po planu; korištenje bilješki |  |  |  |  |  |
| bogatstvo rječnika |  |  |  |  |  |
| uporaba standardnoga jezika |  |  |  |  |  |

 Vrijeme pripovijedanja do 5 minuta

Prepričavanje:

 Doslovno prepričavanje:

|  |  |  |  |  |  |
| --- | --- | --- | --- | --- | --- |
| Opisivači | 1 | 2 | 3 | 4 | 5 |
| uporaba standardnoga jezika  |  |  |  |  |  |
|  prepričavanje blisko sadržaju izvorne priče |  |  |  |  |  |
|  jasno i sustavno prepričavanje |  |  |  |  |  |
|  poštivanje govornih vrednota |  |  |  |  |  |
|  neverbalna komunikacija |  |  |  |  |  |

Vrijeme prepričavanja ovisi o tekstu

 Opširno prepričavanje:

|  |  |  |  |  |  |
| --- | --- | --- | --- | --- | --- |
| Opisivači | 1 | 2 | 3 | 4 | 5 |
| iscrpno iznošenje pojedinosti sadržaja |  |  |  |  |  |
|  uporaba standardnoga jezika |  |  |  |  |  |
|  jasno i sustavno prepričavanje |  |  |  |  |  |
|  poštivanje govornih vrednota |  |  |  |  |  |
|  neverbalna komunikacija |  |  |  |  |  |

Vrijeme prepričavanja ovisi o tekstu

Sažeto prepričavanje

|  |  |  |  |  |  |
| --- | --- | --- | --- | --- | --- |
| Opisivači | 1 | 2 | 3 | 4 | 5 |
| iznošenje osnovnih obavijesti o tijeku radnje i likovima  |  |  |  |  |  |
| poštivanje kompozicijske strukture teksta |  |  |  |  |  |
| uporaba standardnoga jezika |  |  |  |  |  |
| poštivanje govornih vrednota |  |  |  |  |  |
| neverbalna komunikacija |  |  |  |  |  |

Vrijeme prepričavanja do 3 minute

Stvaralačko prepričavanje:

Prepričavanje s promjenom gledišta

(prepričavanje u 1. osobi/licu i u 3. osobi/licu)

|  |  |  |  |  |  |
| --- | --- | --- | --- | --- | --- |
| Opisivači | 1 | 2 | 3 | 4 | 5 |
|  izrada plana priče i pričanje prema njemu |  |  |  |  |  |
|  uporaba standardnoga jezika |  |  |  |  |  |
|  jasno i sustavno prepričavanje  |  |  |  |  |  |
|  poštivanje govornih vrednota |  |  |  |  |  |
|  neverbalna komunikacija |  |  |  |  |  |

Vrijeme prepričavanja do 5 minuta

Prepričavanje s promjenom završetka priče

Prepričavanje s uvođenjem novih likova,

mjesta i vremena radnje

|  |  |  |  |  |  |
| --- | --- | --- | --- | --- | --- |
| Opisivači | 1 | 2 | 3 | 4 | 5 |
|  maštovitost i uvjerljivost izlaganja teme |  |  |  |  |  |
|  jasno i sustavno prepričavanje |  |  |  |  |  |
|  korištenje bilješki pri prepričavanju  |  |  |  |  |  |
|  mogućnost proširivanja teksta |  |  |  |  |  |
|  uporaba standardnoga jezika |  |  |  |  |  |

Vrijeme prepričavanja do 5 minuta

Ocjenom dovoljan ocjenjuje se učenik koji ne iznosi sadržaj točno i jasno. Ne poštuje govorne norme, nije maštovit, temu izlaže nejasno, teško nalazi riječi da bi izrekao misao.

Ocjenom dobar ocjenjuje se učenik koji iznosi sadržaj točno, ali nije maštovit.

Ne koristi se u potpunosti standardnim jezikom. Rečenica mu nije potpuno jasna. Poštuje kompozicijsku strukturu. Neverbalna komunikacija mu je primjerena.

Ocjenom vrlo dobar ocjenjuje se učenik koji iznosi sadržaj točno i jasno. Maštovit je. Poštuje kompozicijsku strukturu. U izlaganju teme je jasan i uvjerljiv. Točno upotrebljava standardni jezik. Neverbalna komunikacija prati izlaganje.

Ocjenom odličan ocjenjuje se učenik koji sadržaj izlaže jasno, točno i maštovito. Ima sposobnost improvizacije. Poštuje govorne norne. Vješto oblikuje rečenice. Rječnik mu je bogat i ne nedostaje mu riječi da bi izrekao misao. Pravilno upotrebljava standardni jezik.

Krasnoslov

-ocjena odličan- učenik je u potpunosti memorirao pjesmu, samostalno je kazuje poštujući rečenične znakove i intonaciju te unoseći u izvedbu vlastiti doživljaj pjesme i osjećaje, pjesmu izgovara povezujući stihove u smislene cjeline

-ocjena vrlo dobar- učenik je u potpunosti memorirao pjesmu, ali je na nekim mjestima pomalo nesiguran ili zastajkuje, uglavnom poštuje rečenične znakove i intonaciju pjesme te unosi u izvedbu vlastiti doživljaj i osjećaje, uglavnom povezuje stihove u smislene cjeline

-ocjena dobar- učenik je memoirao veći dio pjesme, ali je pritom nesiguran te mu je potrebna pomoć ili poticaj za prisjećanje, ne poštuje u potpunosti intonaciju pjesme i rečenične znakove,

pjesmu kazuje mehanički, uglavnom ne unoseći u izvedbu doživljaj i osjećaje, ne povezuje u potpunosti stihove u smislene cjeline

-ocjena dovoljan- učenik je memorirao samo dijelove pjesme i pritom mu je potrebna pomoć i poticaj za prisjećanje, ne poštuje rečenične znakove i intonaciju, pjesmu kazuje izgovarajući stihove, a ne pazi na smislene cjeline

-ocjena nedovoljan- učenik uopće nije memorirao pjesmu ili pak je upamtio manje od polovice stihova i pritom nije samostalan, potreban mu je poticaj da bi se prisjetio bilo kojeg stiha

Interpretativno čitanje

-ocjena odličan- učenik čita tečno i pritom ne griješi ili griješi vrlo rijetko i sposoban je ispraviti pogrešku tako da nije uočljiva i dalje nesmetano nastaviti s čitanjem, povezuje riječi u smislene cjeline; poštuje rečenične znakove; čita izražajno, unoseći u čitanje doživljaj i osjećaje

-ocjena vrlo dobar- učenik čita tečno s tek ponekom greškom koja je uočljiva, uglavnom povezuje riječi u smislene cjeline i poštuje rečenične znakove, čita izražajno, unoseći u čitanje doživljaj i osjećaje, ali ga poneka pogreška može omesti u tome

-ocjena dobar- učenik češće griješi pri čitanju, ali se pritom ispravlja, no to ga ometa u povezivanju riječi u smislene cjeline i smanjuje izražajnost pročitanoga

-ocjena dovoljan- učenik pri čitanju često griješi i pritom se povremeno ispravlja, čita mehanički, ne pazeći na izražajnost

-ocjena nedovoljan- učenik čita rastavljajući riječi na slogove ili izgovarajući riječ po riječ, griješi pri čitanju gotovo svake riječi, čita mehanički, ne poštuje rečenične znakove, čitanje nije izražajno